Jegyzőkönyv

2017. szeptember 5. napján 18,0 órakor a Nagypáli Közös Önkormányzati Hivatal hivatali helyiségében megtartott rendkívüli nyilvános képviselő-testületi ülésről.

**Jelen vannak** Farkas Tiborné polgármester

Vincze Istvánné alpolgármester

Hessel Ferencné képviselő

Horváth Edit képviselő

Szabó Gyuláné képviselő

Szita Gabriella jegyző

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre. A képviselő-testület 5 igen egyhangú szavazattal a kiküldött napirendtől eltérően az alábbi napirendet fogadta el.

**Napirend:**

1. **A szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosítása  
   Előadó: Farkas Tiborné polgármester**
2. **15 éves Viziközmű gördülő fejlesztési terv megtárgyalása  
   Előadó: Farkas Tiborné polgármester**
3. **Kistelepülési önkormányzatok alacsony összegű fejlesztési támogatás iránti pályázat benyújtásának megtárgyalása  
   Előadó: Farkas Tiborné polgármester**
4. **Egyebek**

**Napirend tárgyalása:**

* 1. **A szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosítása  
     Előadó: Farkas Tiborné polgármester**

**Farkas Tiborné polgármester:** Ismertette a napirend tárgyában készült előterjesztést, elmondta, hogy a rendelet módosítására az óvodáskorú gyermekek számának jelentős növekedése miatt van szükség. A falugondnoki gépjármű minden reggel és délután két fordulóval tudja a gyermekeket haza szállítani, mivel jelenleg 14 óvodáskorú gyermek jár a körzeti Egervári Óvodába. Kérte a képviselők mondják el véleményüket.

**Vincze Istvánné alpolgármester:** Egyetért a módosítással.

**Farkas Tiborné polgármester:** Indítványozta a szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosításáról szóló rendelet-tervezet elfogadását.

További kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd ezt követően a polgármester szavazásra bocsátotta a szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosításáról szóló rendelet-tervezetet.

Gősfa Község Önkormányzati Képviselő-testülete 5 igen szavazattal a szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosításáról a következő rendeletet alkotta:

**Gősfa Község Önkormányzati Képviselő-testületének 5/2017.(X.11.) önkormányzati rendelete a szociális igazgatás és szociális ellátások helyi szabályairól szóló 4/2015(II.23.) önkormányzati rendelet módosításáról**

(A rendelet a jegyzőkönyvhöz csatolva.)

* 1. **15 éves Viziközmű gördülő fejlesztési terv megtárgyalása  
     Előadó: Farkas Tiborné polgármester**

**Farkas Tiborné polgármester:** Ismertette a napirend tárgyában a Zalavíz Zrt által készített írásos előterjesztést és mellékletét. Kérte a képviselőket mondják el véleményüket.

Kérdés, hozzászólás nem hangzott el.

**Farkas Tiborné polgármester** Indítványozta, a 2018-2032 időszakra vonatkozó 15 éves gördülő fejlesztési terv elfogadását az előterjesztésben foglaltaknak megfelelően.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal a következő határozatot hozta:

**Gősfa Község Önkormányzati Képviselő-testületének  
30/2017.(IX.5.) számú határozata**

Gősfa Község Önkormányzatának Képviselő-testülete az Észak-zalai Víz- és Csatornamű Zrt. által készített 15 éves gördülő fejlesztési tervben leírtakkal - 2018-2032 időszakra – egyetért, azt az írásos előterjesztésben foglaltaknak megfelelően elfogadja.

A képviselő-testület

1. A 21-32054-1-048-01-10 MEKH azonosító kóddal rendelkező **Zalaegerszeg-SZV víziközmű-rendszer** gördülő fejlesztési tervében,
2. a 11-29771-1-001-00-04 MEKH azonosító kóddal rendelkező **Gősfa-IV víziközmű-rendszer** gördülő fejlesztési tervében,
3. a 11-29771-2-001-00-11 MEKH azonosító kóddal rendelkező **Csöngetmajor-IV víziközmű-rendszer** gördülő fejlesztési tervében

szereplő MEKH által elfogadott 2017 évre vonatkozó munkákat megrendeli az Észak-zalai Víz- és Csatornamű Zrt.-től.

A képviselő testület felhatalmazza a polgármestert, a meghatalmazás aláírására, mely a víziközmű-szolgáltatásról szóló 2011. évi CCIX. törvény (továbbiakban Vksztv.) és a 2013. évi 58. Korm. rendelet, illetve a 61/2015. évi NFM rendelet alapján elkészített és elfogadott 2018-2032 évi 15 éves gördülő fejlesztési terv beruházási tervrészére vonatkozóan tartalmazza az Észak-zalai Víz- és Csatornamű Zrt. képviseleti felhatalmazását a Magyar Energetikai és Közmű-szabályozási Hivatal gördülő fejlesztési tervvel kapcsolatos eljárás során.

**Határidő**: **2017. szeptember 30.**

**Felelős**: **Farkas Tiborné polgármester**

* 1. **Kistelepülési önkormányzatok alacsony összegű fejlesztési támogatás iránti pályázat benyújtásának megtárgyalása  
     Előadó: Farkas Tiborné polgármester**

**Farkas Tiborné polgármester:** Ismertette a pályázati kiírást. Már többször volt szó arról, hogy a könyvtár és olvasószoba felújítására nyújtsák be a pályázatot, önerő biztosításával. A kiírást figyelembe véve a kiírás d) pontja szerinti célra pályázzanak. Elmondta, hogy a támogatásból a Viola utca felújítása befejezhető lenne. Kérte a képviselőket mondják el véleményüket, tegyék meg javaslataikat.

Kérdés, hozzászólás nem hangzott el.

**Farkas Tiborné polgármester:** Indítványozta, hogy az önkormányzat nyújtson be pályázatot Magyarország 2016. évi központi költségvetéséről szóló 2016. évi XC. törvény 3. melléklet II. 12. pont Kistelepülési Önkormányzatok alacsony összegű fejlesztéseinek támogatására az a) alcél pontra tekintettel a település belterületi út, híd vagy járda építésére, felújítására, karbantartására. A pályázat célja Viola utca felújítása, a 112 hrsz-ú ingatlanon. A beruházás bruttó 1.014.305 Ft, amelyből a pályázati támogatás 750.000 Ft, az önkormányzat által biztosított önerő összege bruttó 264.305 Ft, melyet az önkormányzat a 2017. évi általános tartaléka terhére biztosít.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal a következő határozatot hozta:

**Gősfa Község Önkormányzati Képviselő-testületének  
31/2017.(IX.5.) számú határozata**

Gősfa Község Önkormányzati Képviselő-testülete úgy határozott, hogy a Magyarország 2016. évi központi költségvetéséről szóló 2016. évi XC. törvény 3. melléklet II. 12. pont Kistelepülési Önkormányzatok alacsony összegű fejlesztéseinek támogatására az a) alcél pontra tekintettel a település belterületi út, híd vagy járda építésére, felújítására, karbantartására.

**A pályázat célja:** „Viola utca felújítása”

**A fejlesztés megvalósulási helye:** Gősfa, Viola 112 hrsz-ú terület

**A fejlesztés forrásösszetétele:**

|  |  |
| --- | --- |
| **Megnevezés** | **Összege (Ft-ban)** |
| Saját forrás | 264.305 |
| Hitel | 0 |
| Támogatásból igényelt összeg | 750.000 |
| **Összesen** | 1.014.305 |

A képviselő-testület a pályázat megvalósításához szükséges 264.305 Ft összegű önrészt a 2017.évi költségvetés általános tartaléka terhére biztosítja.

A képviselő-testület felhatalmazza a polgármestert a pályázat határidőre történő benyújtására.

**Határidő:** **azonnal**

**Felelős: Farkas Tiborné polgármester**

* 1. **Egyebek**
* **Tevékenységi kör bővítése a törzskönyvi nyilvántartásban  
  Előadó: Farkas Tiborné polgármester**

**Farkas Tiborné polgármester** A napirenddel kapcsolatosan elmondta, hogy az önkormányzat akkor értékesíthet többek között szőlő gyümölcsöt, amennyiben ezen tevékenység szerepel az önkormányzat tevékenységei között. Jelenleg ez a tevékenység nem szerepel, így indítványozza, hogy ezt a törzskönyvi nyilvántartásba vegye fel az önkormányzat, tehát a 0121 TEÁOR számú tevékenységet, amely besorolás szerint borszőlő és a csemegeszőlő termesztése tevékenység folytatását tartalmazza. Továbbá indítványozza az alma termesztési tevékenység felvételét a 0124 TEÁOR szám alatt, amely magában foglalja az almatermésű, csonthéjas gyümölcsök termesztését, így az almán túl a sárgabarack, a cseresznye, a meggy, az őszibarack, a nektarin, a körte, a birs, a kökény és a szilva gyümölcsöket is. Ezen tevékenységek önként vállalt vállalkozói tevékenységei az önkormányzatnak, amelyből származó bevélte nem haladja meg a költségvetési támogatást is magában foglaló összbevétel 20 %-át. Kérte a képviselőket mondják el véleményüket.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal a következő határozatot hozta:

**Gősfa Község Önkormányzati Képviselő-testületének  
32/2017.(IX.5.) számú határozata**

Gősfa Község Önkormányzati Képviselő-testülete elhatározza, hogy saját felelősségére az alábbiakban felsorolt tevékenység folytatásával kívánja tovább kibővíteni jelenlegi tevékenységi körét a következők betartása mellett:

0121 TEÁOR számú – szőlőtermesztés

0124 TEÁOR számú – almatermésű és csonthéjas termesztése

Az önkormányzat, vállalkozási tevékenységből származó bevétele a ténylegesen teljesített – a költségvetési támogatást is magában foglaló- összbevétel 20 %-át nem haladhatja meg.

Felkéri a polgármestert, hogy a szükséges hatósági bejelentéseket tegye meg

**Határidő**: **2017. október 30.**

**Felelős**: **Farkas Tiborné polgármester**

* **Falugondnoki álláshely meghirdetése  
  Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan elmondta, hogy a falugondnok nyugdíjazása miatt meg kell hirdetni a közalkalmazotti jogviszonyban dolgozó falugondnoki álláshelyet. Indítványozta, hogy a munkakör 2017.november 16. napjától kezdődően legyen betölthető. A pályázat benyújtásának határidejét 2017. október 24. napjáig határozzák meg. A beérkezett pályázatokat a képviselő-testület 2017. október 30. napján 18 órakor tartandó képviselő-testületi ülésén bírálja el. Kérte a képviselőket mondják el véleményüket.

Kérdés hozzászólás nem hangzott el.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal a következő határozatot hozta:

**Gősfa Község Önkormányzati Képviselő-testületének  
33/2017.(IX.5.) számú határozata**

Gősfa Község Önkormányzati Képviselő-testülete pályázatot hirdet meg a falugondok álláshely betöltésére a következők szerint:

A munkakört közalkalmazotti jogviszonyban határozatlan időre hirdetik meg. A falugondnoki álláshely betöltésére irányuló pályázatok beadási határideje 2017. október 24. A benyújtott pályázatokat a képviselő-testület 2017. október 30. napján 18 órakor tartandó ülésén bírálja el.

A képviselő-testület felkéri a polgármestert gondoskodjon az álláshely közigallas.go.hu internetes felületen történő közzétételéről.

**Határidő**: **2017. szeptember 25.**

**Felelős**: **Farkas Tiborné polgármester**

* **Észak-Nyugat Zalai Kistérségi Területfejlesztési Önkormányzatok Társulás megszüntetése  
  Előadó: Farkas Tiborné polgármester**

**Farkas Tiborné polgármester:** Ismertette a napirend tárgyában kiküldött írásos előterjesztést. Kérte a képviselőket mondják el véleményüket.

Kérdés, hozzászólás nem hangzott el.

**Farkas Tiborné polgármester:** Indítványozta a határozati javaslat elfogadását.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal a következő határozatot hozta:

**Gősfa Község Önkormányzati Képviselő-testületének  
34/2017.(IX.5.) számú határozata**

Gősfa Község Önkormányzati Képviselő-testülete az Észak-Nyugat Zalai Kistérségi Területfejlesztési Önkormányzatok Társulása (továbbiakban: Társulás) jogutód nélküli megszüntetéséről dönt, és jelen határozat mellékletét képező tartalommal jóváhagyja a Társulás megszüntetéséről szóló Megállapodást.

A Képviselő-testület felhatalmazza a polgármestert a Megszüntető Megállapodás aláírására.

A Képviselő-testület felkéri az Egervári Közös Önkormányzati Hivatal Jegyzőjét, hogy a megszűnő Társulás költségvetési beszámolójának elkészítéséről a megszűnés napjával – mint fordulónappal – gondoskodjon.

A Képviselő-testület felkéri Egervár Község Polgármesterét, hogy a Társulás törzskönyvi nyilvántartásból történő törlése végett intézkedjen a Megszüntető Megállapodás, valamint a megszüntetésről hozott képviselő-testületi határozatoknak Magyar Államkincstárhoz történő benyújtásával.

**Felelős: Farkas Tiborné polgármester**

**Határidő:** **2017. szeptember 30.**

* **Bursa Hungarica 2018.évi Ösztöndíj pályázathoz történő csatlakozás  
  Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan elmondta, hogy a Bursa Hungarica Ösztöndíj pályázathoz való csatlakozásról kell az önkormányzatnak döntenie. Bizonyára ismeretes a képviselő társak előtt az ösztöndíj működése, hiszen már évek óta csatlakozik az önkormányzat a felső oktatásban tanuló diákok ezen támogatási formájához. Elmondta, hogy tavalyi évben nem volt pályázó, idén talán lesz, aki megfelel és be tudja adni. Az önkormányzat költségvetésében biztosított ezen feladatra forrást, így a támogatáshoz szükséges pénzügyi fedezet a rendelkezésre áll. Kérte a képviselőket mondják el véleményüket az elhangzottakkal kapcsolatban.

Kérdés, hozzászólás nem hangzott el.

**Farkas Tiborné polgármester:** Indítványozta a Bursa Hungarica Felsőoktatási Önkormányzati Ösztöndíjpályázat 2018. évi fordulójához történő csatlakozást.

Kérdés, hozzászólás nem hangzott el a napirenddel kapcsolatban, az ülést levezető **polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének  
35/2017.(IX.5.) számú határozata**

Gősfa Község Önkormányzati Képviselő-testülete csatlakozik a Bursa Hungarica Felsőoktatási Önkormányzati Ösztöndíjpályázat 2018. évi fordulójához.

Felkéri a polgármestert, hogy gondoskodjon a csatlakozási nyilatkozat határidőre történő elkészítéséről és benyújtásáról.

**Határidő: 2017. október 2.**

**Felelős: Farkas Tiborné polgármester**

* **Tájékoztatók  
  Előadó: Farkas Tiborné polgármester**

**Farkas Tiborné polgármester:** Elmondta, hogy nyert az önkormányzat az autómentes nap megrendezésére benyújtott pályázaton 230.600 Ft összegű támogatást kapott. A rendezvényt szeptember 22. napján tartják meg.

A Deák Ferenc Megyei Könyvtár ebben az évben is biztosít 75.000 Ft összegű támogatást kulturális rendezvényre, amelyet majd a nyugdíjas napon használnak fel.

Tájékoztatta a képviselőket 23.735.850 Ft összegű támogatást nyertek a faluház felújítására. A benyújtott pályázathoz képest kevesebb támogatást állapítottak meg, de kifogással életek, amelyre eddig még nem érkezett válasz.

Érdeklődött a közbeszerzés lefolytatásának szükségességéről, folyamatáról.

**Szita Gabriella jegyző:** Elmondta,építési beruházás esetében 2017.évben építési beruházás esetében nettó 15 millió Ft, míg árubeszerzés esetén nettó 8 millió Ft. Amennyiben faluház felújítására benyújtott pályázatban az előbb említett összeghatárok felett van a tervezett építési munka vagy árubeszerzés, eszközbeszerzés, abban az esetben kötelező a közbeszerzési eljárás lefolytatása. Lehetőség van a már most megkezdeni a közbeszerzési eljárást akár feltételes közbeszerzési eljárás formájában is.

A napirenddel kapcsolatosan más nem hangzott el, az ülést levezető polgármester a napirend tárgyalását lezárta.

Ezt követően **Farkas Tiborné polgármester** előadta, hogy a képviselő-testület a meghívóban közölt napirendeket megtárgyalta valamint megkérdezte a képviselőket, van-e egyéb közérdeket érintő kérdésük, vagy bejelentésük.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 19,35 órakor bezárta.

**K.m.f.**

**Farkas Tiborné Szita Gabriella  
 polgármester jegyző**